**Povjerenstvo za provedbu postupka prijma**

**u službu na određeno vrijeme za radno mjesto**

**Višeg stručnog suradnika za poslove Gradskog vijeća**

KLASA:112-03/18-01/54

URBROJ:2127/01-01/01-18-4

Grubišno Polje, 22. studenog 2018.

**OBAVIJEST**

**o opisu poslova, podacima o plaći, popisu pravih izvora za prethodnu provjeru znanja te pravilima testiranja kandidata**

**OPIS POSLOVA**

Viši stručni suradnik za poslove Gradskog vijeća obavlja sljedeće poslove:

* Obavlja poslove u svezi s radom Gradskog vijeća i njihovih radnih tijela, a osobito priprema sjednica, vođenje zapisnika i tonsko snimanje sjednica, obavlja sve administrativne poslove u vezi pripreme, održavanja i dostave dokumenata sa sjednica; obavlja stručne, organizacijske i druge poslove koji se odnose radna tijela Grada Grubišnoga Polja; brine o čuvanju izvorne dokumentacije Gradskog vijeća i njegovih tijela,
* Rješava u upravnom postupku u predmetima iz nadležnosti odjela; rješava u upravnom postupku u predmetima prava i obveza dužnosnika, službenika i namještenika; pomaže pročelniku odjela u radu na najsloženijim predmetima
* Vodi potrebne evidencije; vodi evidenciju pretplatnika Službenog glasnika; obavlja poslove vezane uz zaštitu osobnih podataka,
* Obavlja protokolarne poslove za gradonačelnika i Gradsko vijeće, priprema priopćenja za javnost, obavlja poslove vezane uz odnose s javnošću i medijima,
* obavlja i druge poslove koje mu provjeri pročelnik ili gradonačelnik.

**VISINA PLAĆE**

Plaću čini umnožak koeficijenta složenosti poslova 1,116 i osnovica za izračun plaće (5.421,54 kuna u bruto iznosu) uz uvećanje od 0,5 % za svaku navršenu godinu radnog staža.

**PRAVNI IZVORI ZA PRETHODNU PROVJERU ZNANJA**

Provjera znanja se sastoji od pisanog testiranja znanja temeljnih pravnih izvora, provjere znanja rada na računalu te razgovora za posao

Pravni i drugi izvori za pripremanje kandidata za provjeru znanja:

1. Ustav Republike Hrvatske (Narodne Novine br. 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14),
2. Zakon o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17),
3. Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18),
4. Zakon o općem upravnom postupku (Narodne novine br. 47/09),
5. Zakon o lokalnim izborima (Narodne novine br. 144/12, 121/16),
6. Zakon o socijalnoj skrbi (Narodne novine br. 157/13, 152/14, 99/15, 52/16, 16/17, 130/17 ),
7. Uredba o uredskom poslovanju (Narodne novine br. 7/09).

**PRAVILA TESTIRANJA KANDIDATA**

Poziv na pisano testiranje znanja temeljnih pravnih izvora, testiranje rada na računalu i intervju pred Povjerenstvom objaviti će se na web stranici Grada Grubišnoga Polja, [www.grubisnopolje.hr](http://www.grubisnopolje.hr), najmanje 5 dana prije dana održavanja.

Kandidati koji nisu zadovoljili formalne uvijete za pristup pisanoj provjeri znanja biti će obaviješteni putem elektronske pošte ili slanjem obavijesti na adresu prebivališta.

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta kandidata istome će biti dodijeljena pitanja kao i obavijest u kojem vremenu na ista treba odgovoriti.

Nije dopušteno služiti se bilješkama i literaturom, koristiti komunikacijska sredstva, napuštati prostoriju i razgovarati sa ostalim kandidatima. Ukoliko pojedini kandidat prekrši pojedina pravila biti će udaljen sa pisane provjere znanja i njegov rezultat neće biti priznat.

Nakon provedenog testiranja znanja temeljnih pravnih izvora provjeriti će se znanje rada na računalu.

Smatra se da su kandidati položili provjeru znanja i rada na računalu ako su ostvarili najmanje 50% bodova te tada će tada biti pozvani na intervju pred Povjerenstvom, koji će se održati isti dan.

Intervju je obvezan za sve kandidate koji su uspješno položili test znanja i provjeru rada na računalu, a cilj istoga je utvrditi interese, profesionalne ciljeve i motivaciju kandidata za rad u jedinici lokalne samouprave.

Svi kandidati biti će obaviješteni o konačnom rezultatu testiranja 30 dana od dana održavanja istih.